Հավելված N 244

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԵՐԵՎԱՆԻ ԿԵՆՏՐՈՆԻ ՊԵՏԻ ՏԵՂԱԿԱԼ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Երևանի կենտրոնի (այսուհետ՝ Կենտրոն) պետի տեղակալ (այսուհետ՝ Պետի տեղակալ) (ծածկագիրը՝ 70-26.28-Ղ4-2)**1.2.** **Ենթակա և հաշվետու է**  Պետի տեղակալն անմիջական ենթակա և հաշվետու է Կենտրոնի պետին. **1.3**. **Ենթակա և հաշվետու պաշտոններ**  Պետի տեղակալը ենթակա և հաշվետու աշխատողներ չունի․  **1.4. Փոխարինող պաշտոնի կամ պաշտոնների անվանումները**  Պետի տեղակալի բացակայության դեպքում նրան փոխարինում է Կենտրոնի պետը կամ Կենտրոնի պետի մյուս տեղակալը կամ Կենտրոնի գլխավոր տեսուչը․  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. համակարգում է Երևանի տարածքում անասնաբուժական գործունեության, հանրապետությունում կենդանիների վարակիչ ու ոչ վարակիչ հիվանդությունների դեմ պայքարի համալիրում հակաանասնահամաճարակային և անասնաբուժասանիտարական կանխարգելիչ և հարկադիր միջոցառումների, սերոմոնիթորինգի աշխատանքների նկատմամբ վերահսկողության աշխատանքները. 2. համակարգում է Երևանի տարածքում հակաանասնահամաճարակային միջոցառումների իրականացման համար անհրաժեշտ անասնաբուժական միջոցների, անասնաբուժական դեղամիջոցների պահպանման, բաշխման, օգտագործման, իրացման, վաճառքի գործընթացների նկատմամբ վերահսկողության աշխատանքները. 3. համակարգում է Երևանի տարածքում գյուղատնտեսական կենդանիների հաշվառման և համարակալման, արհեստական սերմնավորման, բոնիտավորման աշխատանքների իրականացման, կենդանիների պահվածքի, անասնապահական շինությունների զոոհիգիենիկ և անասնաբուժասանիտարական նորմերի պահպանման նկատմամբ վերահսկողության աշխատանքները. 4. համակարգում է Երևանի տարածքում բույսերի պաշտպանության միջոցների և պարարտանյութերի արտադրության, պահպանման, փոխադրման, իրացման, վաճառքի, օգտագործման գործընթացներում բուսասանիտարական կանոնների և նորմերի պահանջների կատարման նկատմամբ վերահսկողության աշխատանքները. 5. համակարգում է Երևանի տարածքում Հայաստանի Հանրապետությունում պետական գրանցում չստացած, օգտագործումից հանված, ժամկետանց և արգելված, բնակչության առողջության և շրջակա միջավայրի համար վտանգավոր բույսերի պաշտպանության միջոցների իրացման, օգտագործման, վաճառքը բացառելու նկատմամբ վերահսկողության աշխատանքները. 6. համակարգում է իրավաբանական և ֆիզիկական անձանց հողային, արտադրական, առևտրային, պահեստային տարածքներում և կարգավորվող առարկաներում բույսերի պաշտպանությանն ուղղված միջոցառումների նկատմամբ վերահսկողության աշխատանքները. 7. համակարգում է սննդամթերքի, անասնաբուժական և բուսասանիտարական ենթահսկման ապրանքների ոչնչացման կամ օգտահանման գործընթացների նկատմամբ վերահսկողության աշխատանքները. 8. համակարգում է Երևանի տարածքում սննդամթերքի, անասնաբուժական և բուսասանիտարական ենթահսկման ապրանքների արտադրության, պահպանման, տեղափոխման, իրացման, վաճառքի, կենդանիների աճեցման, պահման, փոխադրման, իրացման, վաճառքի, սպանդի, վերամշակման փուլերի և այդ գործընթացներում տնտեսավարողների գործունեության դիտարկումների, մշտադիտարկումների, ստուգումների իրականացման աշխատանքները. 9. համակարգում է բույսերի կարանտին վնասակար և կարգավորվող ոչ կարանտին օրգանիզմներ հայտնաբերելու և դրանց հետագա տարածումը կանխարգելելու նպատակով բուսասանիտարական մշտադիտարկման աշխատանքները․ 10. համակարգում է Երևանի տարածքում բուսասանիտարական ենթահսկման ապրանքներ արտադրող, իրացնող, փոխադրող, ներմուծող և արտահանող ֆիզիկական և իրավաբանական անձանց պետական բուսասանիտարական հաշվառման աշխատանքները (ռեգիստրը). 11. համակարգում է Երևանի տարածքում անասնաբուժության, սննդամթերքի և կերի անվտանգության, բուսասանիտարիայի բնագավառներում Հայաստանի Հանրապետության օրենսդրությամբ սահմանված պահանջների խախտումների դեպքերում սննդամթերքի, սննդամթերքի հետ շփվող նյութերի, անասնաբուժական և բուսասանիտարական ենթահսկման ապրանքների արտադրություն, պահպանում, տեղափոխում, իրացում, վաճառք, կենդանիներ աճեցնող, փոխադրող, իրացնող, կենդանիների սպանդ իրականացնող անձանց գործունեության, տեխնոլոգիական սարքավորումների օգտագործման, շահագործման և տեխնոլոգիական գործընթացների կասեցման կամ արգելման, բացահայտված խախտումները և թերությունները վերացնելու նպատակով պարտադիր կատարման հանձնարարականների, առաջադրանքների սահմանման, արտադրանքի իրացման կասեցման կամ արգելման, խախտումների վերացման կարգադրագրերի արձակման, օրենքով սահմանված կարգով վարչական պատասխանատվության միջոցների կիրառումը. 12. համակարգում է Տեսչական մարմնի կողմից վարվող էլեկտրոնային տեղեկատվական բազաների վարման աշխատանքներին Կենտրոնի մասնակցությունը. 13. համակարգում է մնացորդային նյութերի հսկողության նպատակով նմուշառման և լաբորատոր փորձաքննության ներկայացման աշխատանքները․ 14. համակարգում է Երևանի տարածքում պեստիցիդների նմուշառումների իրականացման և լաբորատոր փորձաքննության ներկայացման աշխատանքները. 15. համակարգում է տնտեսավարող սուբյեկտների հաշվառման, խորհրդատվության տրամադրման աշխատանքների իրականացումը, ինչպես նաև ապահովում է ռեեստրներում գրանցման աշխատանքներին Կենտրոնի մասնակցությունը. 16. համակարգում է անասնաբուժական ուղեկցող փաստաթղթերի և արտահանման համար պահանջվող համապատասխանության տեղեկանքների 8-րդ ձև տրամադրման աշխատանքները. 17. համակարգում է Երևանի տարածքում և Տեսչական մարմնի կողմից ստացված տեղեկատվությանը, բողոքներին, թեժ գծին ստացված զանգերին արձագանքման աշխատանքների իրականացումը. 18. համակարգում է Երևանի տարածքում և Երևանից դուրս պետական, տեղական և ինքնակառավարման մարմինների կազմակերպությունների, ֆիզիկակական և իրավաբանական անձանց հետ աշխատանքային գործակցության և փաստաթղթաշրջանառության իրականացումը. 19. համակարգում է սննդամթերք տեղափոխող փոխադրամիջոցների համար սանիտարական անձնագրերի տրամադրման աշխատանքները. 20. ներկայացնում է առարկություններ և առաջարկություններ քննարկման ներկայացված գրությունների վերաբերյալ. 21. մասնակցում է սննդամթերքի արտադրության բնագավառում վտանգի աղբյուրի վերլուծության և հսկման կրիտիկական կետերի ներդրման աջակցության և ներդրված համակարգի նկատմամբ պետական վերահսկողության իրականացման աշխատանքներին.   **Իրավունքները՝**   * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Կենտրոնի առջև դրված գործառույթների և խնդիրների իրականացման հետ կապված անհրաժեշտ տեղեկատվություն, փաստաթղթեր և նյութեր․ * Կենտրոնի իրավասությանը վերապահված գործառույթներին, գործունեության ոլորտին առնչվող ծրագրերի, նախագծերի մշակման աշխատանքների ընթացքում քննարկվող հարցերի վերաբերյալ ներկայացնել մասնագիտական կարծիքներ և առաջարկություններ․ * օրենքով նախատեսված դեպքերում տնտեսվարող սուբյեկտի ներկայացուցչի մասնակցությամբ անարգել մուտք գործել գրասենյակային, արտադրական, պահեստային, լաբորատոր և այլ ստորաբաժանումներ ու տարածքներ․ * Կենտրոնի պետին, ըստ անհրաժեշտության, ներկայացնել առաջարկություններ Կենտրոնի աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու վերաբերյալ․ * Կենտրոնի պետին, ըստ անհրաժեշտության, ներկայացնել առաջարկություններ աշխատանքային խմբեր կազմավորելու վերաբերյալ․ * Կենտրոնի առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել մասնագիտական կարծիքներ և առաջարկություններ.   **Պարտականությունները՝**   * դիտարկվող սուբյեկտին սննդամթերքի անվտանգության, անասնաբուժության կամ բուսասանիտարիայի վերաբերյալ Հայաստանի Հանրապետության օրենսդրության համապատասխան պահանջների խախտման մասին նախազգուշացնել, բացահայտված խախտումները վերացնելու վերաբերյալ տալ հանձնարարականներ և դրանց կատարման համար սահմանել ժամկետներ․ * դիտարկման ընթացքում սննդամթերքի, սննդամթերքի հետ անմիջական շփման մեջ գտնվող նյութերի մակնշմանը և պիտանիության ժամկետին ներկայացվող պահանջներին անհամապատասխանության հայտնաբերման դեպքում կասեցնել իրացումը (վաճառքը) և ցուցումներ տրամադրել հայտնաբերված անհամապատասխանությունները վերացնելու վերաբերյալ․ * անասնահամաճարակային մշտադիտարկումների իրականացման արդյունքների հիման վրա կազմել հայտնաբերված անհամապատասխանությունների վերաբերյալ արձանագրություն, ինչպես նաև ներկայացնել դրանց վերացման վերաբերյալ անհրաժեշտ միջոցառումների և գործողությունների պարտադիր կատարման ենթակա առաջադրանք․ * ուսումնասիրել բույսերի կարանտին վնասակար և կարգավորվող ոչ կարանտին օրգանիզմներ հայտնաբերելու և դրանց հետագա տարածումը կանխարգելելու նպատակով բուսասանիտարական մշտադիտարկման արդյունքները, խնդիրների, օրենքով սահմանված պահանջների խախտումների հայտնաբերման դեպքում Կենտրոնի պետին ներկայացնել դրանց լուծման տարբերակներ՝ համապասխան հիմնավորումներով և անհրաժեշտ փաստաթղթերով․ * Կենտրոնի իրավասությանը վերապահված լիազորություններին, վերջինիս գործունեության ոլորտին առնչվող քննարկման ներկայացված գրությունների, ծրագրերի առնչությամբ ներկայացնել մասնագիտական կարծիքներ, առաջարկություններ և առարկություններ․ * Կենտրոն հասցեագրված քաղաքացիների դիմում-բողոքների առնչությամբ տրամադրել մասնագիտական պարզաբանումներ․ * հետևել Երևանի տարածքում և Երևանից դուրս պետական, տեղական և ինքնակառավարման մարմինների կազմակերպությունների, ֆիզիկական և իրավաբանական անձանց հետ աշխատանքային գործակցության և փաստաթղթաշրջանառության իրականացման աշխատանքներին, անհրաժեշտության դեպքում, մեթոդական ցուցումներ տրամադրել․ * ուսումնասիրել Տեսչական մարմնի և Կենտրոնի գործառույթները կանոնակարգող և գործառույթների իրականացմանն առնչվող իրավական ակտերը, հակասությունների, բացթողումների հայտնաբերման դեպքում ներկայացնել առաջարկություններ դրանց վերացման, օրենսդրության կատարելագործման վերաբերյալ։ |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն |   *Կամ*   |  |  |  |  | | --- | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | Գործարարություն, վարչարարություն և իրավունք |   *Կամ*   |  |  |  |  | | --- | --- | --- | --- | | 1. | Ուղղություն | Կրթություն | Առողջապահություն և սոցիալական աշխատանք | | 2. | Ոլորտ | Կրթություն | Առողջապահություն | | 3. | Ենթաոլորտ | Առարկայական ուղղվածությամբ մանկավարժություն | Բժշկություն |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Ճարտարագիտություն, արդյունաբերություն և շինարարություն | | | | 2. | Ոլորտ | Արդյունաբերություն և տեխնոլոգիա | Ճարտարագիտություն | | | 3. | Ենթաոլորտ |  | Քիմիական տեխնոլոգիա | Շրջակա միջավայրի պահպանություն |   *Կամ*   |  |  |  |  |  | | --- | --- | --- | --- | --- | | 1․ | Ուղղություն | Բնական գիտություններ, մաթեմատիկա և վիճակագրություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | Սոցիալական գիտություններ, լրագրություն և տեղեկատվական գիտություններ |   Որակավորման աստիճանը՝ մագիստրոս  *Կամ*   |  |  |  |  |  | | --- | --- | --- | --- | --- | | 1․ | Ուղղություն | Գործարարություն, վարչարարություն և իրավունք | Առողջապահություն և սոցիալական աշխատանք | Ճարտարագիտություն, արդյունաբերություն և շինարարություն | | 2. | Ոլորտ |  | Առողջապահություն | Արդյունաբերություն և տեխնոլոգիա |   Որակավորման աստիճանը՝ մագիստրոս  **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության կամ ստուգումների կազմակերպման և անցկացման բնագավառում` չորս տարվա աշխատանքային ստաժ. **3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Կոնֆլիկտների կառավարում 4. Բողոքների բավարարում 5. Ժամանակի կառավարում 6. Ելույթների նախապատրաստում և կազմակերպում 7. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։  **4.3. Գործունեության ազդեցություն**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։ |